Бұйрықпен бекітілген

**Магистральдық теміржол желісінің қызметтеріне кіретін операциялардың тізбесін бекіту туралы**

1. Магистральдық теміржол желісінің *(бұдан әрі – МТЖ)* қызметі мыналарды қамтиды:

МЖС пайдалануға беру жөніндегі операциялар:

1) МЖС ұстау және қызмет көрсету;

2) МЖС бағдарламалық-аппараттық кешенін ұстау, қызмет көрсету және сүйемелдеу;

3) МТЖ-ны, МТЖ бағдарламалық-аппараттық кешенін күтіп-ұстауды және оларға қызмет көрсетуді басқару.

2. МЖС бойынша пойыздарды өткізу және қозғалыс операциялары мыналарды қамтиды:

1) поездарды қабылдау, жөнелту;

2) Станциялық теміржол жолдарында нормативтік уақыт шегінде жылжымалы құрам үшін тұрақтар беру;

3) кірме жолдарға жүк және жолаушылар вагондарын беру-жинауды қоспағанға, станциялық жолдардағы маневрлік жұмыс;

4) техникалық ақаулы вагондарды тіркеп, ағытып алу;

5) тасымалдау құжаттарын қайта өңдеу және поездарды қалыптастыру, тарату және қабылдау, жөнелту үшін қажетті құжаттама жасау;

6) жүк вагондарын техникалық байқау және оларға техникалық қызмет көрсету, жолаушылар вагондарын техникалық байқаудан өткізу;

7) МЖС есебін жүргізу және есепті, есепке алу құжаттарын жасау;

8) диспетчерлік реттеу;

9) станциялардағы маневрлік жұмысқа диспетчерлік басшылық жасау;

10) станциялар мен учаскелер жұмысының технологиялық нормаларын әзірлеу;

11) поездар қозғалысының кестесін әзірлеу;

12) МТЖ ақпараттық жүйелерінде бастапқы есепке алу құжаттарының деректерін шоғырландыру, тасымалдаушыларға Ұлттық инфрақұрылым операторының бекітілген тізбесіне сәйкес жылжымалы құрамды тасымалдау және пайдалану көрсеткіштері туралы есептерді қалыптастыру және ұсыну;

13) МЖС қызметтерінің құнын есептеу;

14) техногендік сипаттағы авариялардың (өрт-қалпына келтіру поездарының) салдарын жою (кінәлі адамның есебінен жүзеге асырылады).